**Zápisnica z 3. stretnutia Rodičovskej rady Rodičovského združenia sv. František**

v šk. r. 2020/21

10.12.2020

Dištančná forma stretnutia

1. **Privítanie** všetkých prítomných a predstavenie programu stretnutia predsedom RZ Andrejom Buriankom
2. **Prezencia**
   1. **Zúčastnení: 28**
   2. **Ospravedlnení: 2**
   3. **Neprítomní: 2**
3. **Privítanie riaditeľky školy PaedDr. Marty Sendekovej, PhD.**
4. **Kladenie otázok od rodičov pani riaditeľke - stručné odpovede:**
5. Možnosť prístupu na edupage pre žiakov 1. stupňa vedenie školy nepovažuje za vhodné a bezpečné. Do 11. roku života dieťaťa za prípravu na vyučovanie zodpovedá rodič. Ak by nastalo dlhodobé dištančné vzdelávanie pre 4. ročník ZŠ, vedenie zváži túto možnosť.
6. **Používanie mobilných telefónov** je pre žiakov ZŠ v budove školy zakázané (šk. poriadok, bod 2). Pri porušení šk. poriadku pedagóg mobilný telefón žiakovi vezme a odovzdá rodičovi. Žiak v ŠKD môže použiť mobilný telefón až po dohode rodiča s pani vychovávateľkou.
7. Štátny príspevok za **školské poukazy** v šk. roku 2019/20 prišiel pre pár týždňami (spätne). V tomto školskom roku, ak ho rodič uplatnil v našej škole, bude použitý (príspevok príde škole na budúci rok). Ak ho použil inde, peniaze budú smerované tam. Ak rodič poukaz neuplatnil, prepadol a peniaze nebudú vôbec vyplatené.
8. Návrat žiakov 2. a 3. stupňa podlieha presnému postupu MŠ a zriaďovateľa.

* Vedenie školy urobilo prieskum medzi rodičmi, kde sa za návrat k prezenčnému vzdelávaniu svojich detí vyslovilo len 28 percent rodičov.
* Budova školy nespĺňa podmienky na testovanie.
* Vedenie školy má návrh na prezenčné formy vzdelávania žiakov 9. ročníka ZŠ a 4. ročníka gymnázia v prípade nezlepšenia sa situácie po Novom roku

1. Spolupráca **s jazykovou** **školou** na výučbu cudzieho jazyka po vyučovaní v budúcnosti nie je vylúčená, avšak je potreba nájsť vhodné priestory. V súčasnosti ZUŠ sv. Cecílie využíva všetky triedy.

* Vedenie školy urobí prieskum záujmu rodičov, na základe ktorého prehodnotí kapacity školy
* Vedenie školy pripravuje týždne s americkými lektormi

1. Využite edupage na **ospravedlnenie vymeškaných hodín** je akceptované na 2. a 3. stupni.
2. Znížený pracovný úväzok majú iba tie pani vychovávateľky, ktoré s tým súhlasili alebo o to požiadali.
3. Prasknuté sklené výplne na oknách v 2.A budú skontrolované.
4. Administrátor predchádzajúcej **webstránky** školy pán Behro poskytol kódy na preklopenie fotiek na novú stránku, ktoré tam budú umiestnené.
5. Vedenie školy urobí prieskum o spokojnosti s dištančnou formou vzdelávania na našej škole.
6. Fotky učiteľov na webe- pani riaditeľka overí ochotu učiteľov.
7. Germicídne žiariče sú v škole využívané od októbra, 4ks na K32, 4ks na v20.
8. Zriadenie kaplnky na pracovisku V20 bude možné ak bude na to kapacita. V súčasnosti obe pracoviská musia mať zriadenú izolačnú miestnosť
9. Online sv. omše – otázka na správcu farnosti.
10. Na zriadenie ŠKD 2. stupeň nemáme personálne zabezpečenie.

* Mark Mokry navrhol miesto, kde by žiaci mohli čakať na ZUŠ alebo krúžky z vo forme klubu v školskej knižnici, kde by v tichosti a v teple mohli študovať

**5.** **Plány školy**

* Výberové konanie na miesto pedagogického asistenta, školského psychológa, vychovávateľky, učiteľky MAT-CHE
* Prebiehajú odborné konzultácie na rekuperáciu telocvične
* 11.-15.1. 2021 – konzultácie, TARZy (pravdepodobne online)
* Príprava strategického plánu na ďalšie vzdelávanie

**6.** Pani učiteľka Klieštiková prítomným rodičom predstavila projekt - **Nórske fondy**

* Škola v spolupráci s RZ získala dotáciu 43 550 eur na klimatické vzdelávanie (Slnko v sieti)
* Zmena podnebia – opatrenia na prispôsobenie sa zmene podnebia v prostredí školy, konferencie, prednášky, diskusie, osveta rozvrhnutá v časovom pásme 2021-2025
* Vybudovanie zelenej ekopedagogickej plochy na terase školy, zeleného chodníka, vytvorenie vegetačnej steny z popínavých rastlín za účelom zvýšenia výparu, osadenie nadzemných nádrží na zber vody v areáli Veternicova 20

**7.** Otázky smerované na VV RZ zodpovedal Miroslav Šimko

1. Poznámka o hospodárnom využití prostriedkov pri tvorbe rozpočtu smerovala do budúcnosti, nebola kritikou minulosti
2. Termín stretnutia RZ – 10.12. bol vybraný zámerne až po TARZoch, na ktorých mohli vzísť podnetné otázky

**8.** Fabiola Mokry RR informovala, že 14. a 15.12 budú zamestnancom školy odovzdané

odmeny vo forme Tesco poukážok ako dar od rodičov RZ za rok 2019/20

**9.** Ladislav Vargončík, predseda Revíznej komisie RZ informoval o príprave správy RK za uplynulý školský rok, ktorú zdržala pandémia

**10.** Predseda RR Andrej Burianek poďakoval zástupcom rodičov za účasť a poprial im požehnané Vianočné sviatky.

zapísala Fabiola Mokry

11.12.2020 overil Andrej Burianek